הגניזה האפגנית

הגניזה האפגנית היא אוסף של אלפי קטעים של כתבי יד יהודים שנמצאו במערות באפגניסטן.
כתבי היד כוללים כתבים בעברית, בארמית, בערבית יהודית ובפרסית יהודית, הכתובים באותיות עבריות, ותוכנם הוא תעודות משפטיות ומסחריות, כתבי קודש וגם מכתבים אישיים. חלקם בני 1,000 שנים; הם נמצאו במערות ששימשו מסתור לאנשי הטליבאן.

ככל הנראה מדובר בארכיון של משפחת סוחרים יהודית שחיה על דרך המשי בצפון אפגניסטן במאות ה-11 עד ה-13.

בשנת 2013 הביא סוחר העתיקות הישראלי לני וולף לישראל עשרים ותשעה קטעים מהגניזה, שנרכשו על ידי הספרייה הלאומית. בתחילת 2016 רכש וולף כמאה קטעים נוספים מהגניזה.

ראו גם
גניזת קהיר
יהדות אפגניסטן

קישורים חיצוניים

 
 
 הגניזה האפגנית השנייה באתר הספרייה הלאומית
 מסע ותגליות על דרך המשי באתר הספרייה הלאומית

הערות שוליים

יהדות אפגניסטן
ארון הספרים היהודי
כתבי יד עבריים
תולדות עם ישראל
יצירות שנתגלו
גניזות